MANDÁTNA ZMLUVA
na zabezpečenie realizácie verejného obstarávania 
uzavretá podľa § 566 až § 576 zákona č. 513/1991 Zb. (Obchodného zákonníka) v platnom znení

Čl. I
Zmluvné strany

Mandant:	Mesto Trnava
		
	Zastúpený:	Ing. Vladimír Butko, primátor mesta	
	Sídlo:	Hlavná 1, 917 71 Trnava	
	IČO:	00313114	
	DIČ:	2021175728	
	Bankové spojenie:	1002482001/5600		
a			
			
Mandatár:	...
	
	Zastúpený:                  ...	
	sídlo:	...	
	IČO:	...	
	IČ DPH:	...	
	Bankové spojenie:	...	
	Číslo účtu:	...	
	                Zapísaný v obchodnom registri ...

V prípade, ak sa v zmluve vyskytuje pojem „verejný obstarávateľ“, rozumie sa ním mandant v postavení verejného obstarávateľa v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších zákonov a predpisov.

Čl. II
Predmet zmluvy
2.1
Zmluvné strany sa dohodli, že mandatár za podmienok dohodnutých v tejto zmluve, pre mandanta odborne zabezpečí  kompletnú realizáciu verejného obstarávania na  podlimitnú  zákazku: 
„ Oprava, údržba, rekonštrukcie, stavebné úpravy a dopravné značenie miestnych komunikácií v meste Trnava“
a mandant sa zaväzuje zaplatiť mandatárovi za jeho činnosť dohodnutú odplatu.

2.2
Mandatár sa zaväzuje, že v mene mandanta uskutoční verejné obstarávanie v súlade so zákonom č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej  len „zákon  o verejnom obstarávaní“), vrátane vypracovania dokladov a dokumentov viažúcich sa k procesu verejného obstarávania, vyhlásenia súťaže, komunikácie s uchádzačmi, vysvetlenia, otvorenia a vyhodnotenia ponúk, oznámenia o výsledku verejného obstarávania a ďalších činností súvisiacich s verejným obstarávaním.

2.3
Mandatár sa zaväzuje postupovať pri uskutočňovaní verejného obstarávania s odbornou starostlivosťou v súlade so zákonom o verejnom obstarávaní a so záujmami a pokynmi mandanta. 

2.4
Mandatár bude predmetné služby poskytovať v mieste svojho sídla, resp. kancelárie: ......................................................, v prípade potreby po dohovore s mandantom sa mandatár dostaví aj na iné, mandantom označené miesto, a to aj v inom ako pracovnom čase. 

2.5
Všetky návrhy písomných dokladov mandatár predloží mandantovi na odsúhlasenie.

Čl. III
Práva a povinnosti zmluvných strán

3.1
Mandant je povinný poskytnúť mandatárovi, pri vybavovaní konkrétnej veci potrebnú súčinnosť, najmä mu poskytnúť všetky dostupné informácie a písomné podklady. Zároveň ho splnomocňuje na konanie vo veci.

3.2
Mandatár je povinný zachovávať mlčanlivosť o všetkých záležitostiach mandanta, o ktorých sa pri realizácii služieb pre mandanta dozvie.

3.3
Mandatár zodpovedá za škody vzniknuté počas trvania procesu verejného obstarávania až do uzatvorenia zmluvy s úspešným uchádzačom. 

3.4
Mandatár nezodpovedá za škody na veciach prevzatých od mandanta.

3.5
Mandatár je povinný skontrolovať úplnosť predložených podkladov a upozorniť mandanta na zistené nedostatky týchto podkladov alebo ich nekompletnosť.

3.6
Mandatár je povinný postupovať pri zariaďovaní záležitostí s odbornou starostlivosťou.

3.7
Činnosť, na ktorú sa mandatár zaviazal, je povinný uskutočňovať podľa pokynov mandanta a v súlade s jeho záujmami, ktoré mandatár pozná alebo musí poznať. Mandatár je povinný oznámiť mandantovi všetky okolnosti, ktoré zistil pri zariaďovaní záležitostí, a ktoré môžu mať vplyv na zmenu pokynov mandanta.

3.8
Od pokynov mandanta sa môže mandatár odchýliť len ak je to naliehavo nevyhnutné v záujme mandanta a mandatár nemôže včas dostať jeho súhlas. Ani v týchto prípadoch sa však mandatár nesmie od pokynov odchýliť, ak to zakazuje zmluva alebo mandant.

3.9
Mandant poskytne pre potreby mandatára priestory, v ktorých sa budú otvárať a vyhodnocovať ponuky.

Čl. IV
Odmeňovanie mandatára

4.1
Mandatárovi za jeho činnosť prislúcha celkom odmena vo výške ........-EUR (slovom ...Eur) a k nej príslušná platná sadzba DPH.  /bude  uvedená podľa výsledku súťaže/
Predmet zákazky bude financovaný z rozpočtu mesta Trnava. 
Predmet zákazky sa bude financovať bezhotovostným platobným stykom na základe vystavených faktúr mandatára – 50% ceny obstarania  po vyhlásení súťaže a zvyšných 50% po kompletizácii súťaže so splatnosťou 14 dní.

Celková suma spolu s DPH: 		
Z toho .. % DPH:		
Suma bez DPH:		

Mandatár je/nie je platiteľom DPH. Mandant nie je platiteľom DPH.

4.2
Odplata mandatára je splatná do 14 dní po doručení daňového dokladu (faktúry). Faktúra bude doručená mandantovi najskôr po ukončení verejného obstarávania, preukázané výsledkom verejného obstarávania uverejneným vo vestníku verejného obstarávania.
Faktúra musí spĺňať náležitosti daňového dokladu. 

Čl. V
Doba trvania zmluvného vzťahu

5.1
Zmluva sa uzaviera na dobu určitú, a to do ukončenia procesu verejného obstarávania.

5.2
Zmluvné strany sa dohodli, že môžu zmluvu predčasne skončiť:
a)	písomnou dohodu
b)	b) výpoveďou

5.3 Mandant môže zmluvu kedykoľvek vypovedať. Výpoveď nadobúda účinnosť dňom, keď sa o nej mandatár dozvedel alebo mohol dozvedieť.

5.4
 Mandatár môže zmluvu kedykoľvek vypovedať. Výpoveď nadobúda účinnosť dňom, keď sa o nej mandant dozvedel alebo mohol dozvedieť.

5.5
Od účinnosti výpovede je mandatár povinný nepokračovať v činnosti, na ktorú sa výpoveď vzťahuje okrem činností, ktorých priebeh nemôže ovplyvniť. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením alebo porušením činnosti súvisiacej so zariaďovaním záležitostí.

5.6
Za činnosť riadne uskutočnenú do účinnosti výpovede má mandatár nárok na úhradu nákladov vynaložených podľa § 572 Obchodného zákonníka a na primeranú časť odplaty.

5.7
Ku dňu účinnosti výpovede zaniká záväzok mandatára uskutočňovať činnosť, na ktorú sa zaviazal. Ak by týmto prerušením činnosti vznikla mandantovi škoda, je mandatár povinný ho upozorniť, aké opatrenia treba urobiť na jej odvrátenie. Ak mandant tieto opatrenia nemôže urobiť ani pomocou iných osôb a požiada mandatára, aby ich urobil sám, je mandatár na to povinný prihliadať za osobitnú úhradu.

Čl. VI
Spolupôsobenie a podklady mandanta

6.1
Plnenie predmetu tejto zmluvy podľa článku I uskutoční mandatár podľa podkladov, ktoré mandant odovzdá mandatárovi, a ktorých poskytnutie je závislé od mandanta. Za správnosť a úplnosť týchto podkladov zodpovedá mandant.

6.2
Plnenie predmetu tejto zmluvy zabezpečí mandatár na základe podkladov, ktorých prípadná ďalšia potreba vznikne aj v priebehu plnenia predmetu zmluvy a ktorých poskytnutie je závislé od mandanta. Budú špecifikované alebo požadované mandatárom v rámci spolupôsobenia.

6.3
V priebehu plnenia tejto zmluvy sa bude mandant zúčastňovať konzultácií s mandatárom podľa vlastného uváženia a požiadavky, príp. na základe výzvy mandatára.

Čl. VII
Zodpovednosť za vady

7.1
Mandatár nezodpovedá za vady, ktoré boli spôsobené použitím podkladov prevzatých od mandanta a mandatár ani pri vynaložení všetkej odbornej starostlivosti nemohol zistiť ich nevhodnosť, prípadne na ne upozornil mandanta a ten na ich použití trval.

7.2
Prípadnú reklamáciu vady plnenia predmetu tejto zmluvy je mandant povinný uplatniť bezodkladne po zistení vady, v písomnej forme do rúk zástupcu mandatára. Mandatár sa zaväzuje po uplatnení reklamácie mandanta reklamovanú vadu bezodkladne odstrániť.

Čl. VIII
Ostatné ujednania a záverečné ustanovenia
8.1
Zmluvné strany sa dohodli, že budú zachovávať mlčanlivosť o údajoch a skutočnostiach, s ktorými sa oboznámia pri plnení tejto mandátnej zmluvy a skutočnostiach týkajúcich sa predmetu obstarávania s tým, že nebudú použité na akýkoľvek iný než zmluvný účel a nebudú poskytnuté tretej osobe.

8.2
Táto zmluva nadobúda platnosť dňom jej podpísania oprávnenými zástupcami oboch zmluvných strán.
Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

8.3
Túto zmluvu je možné meniť a dopĺňať iba písomnými vzájomne odsúhlasenými dodatkami podpísanými oboma zmluvnými stranami.

8.4
Účastníci svojimi vlastnoručnými podpismi potvrdzujú autentičnosť tejto zmluvy a vyhlasujú, že túto zmluvu riadne prečítali a že táto zmluva nebola uzatvorená v tiesni ani za inak nevýhodných podmienok.

8.5
Mandant sa zaväzuje, že akceptuje autorské práva mandatára k písomným materiálom, ktoré od neho obdrží a vyhlasuje, že ich použije len pre účely určené touto zmluvou.

8.6
Táto zmluva je vyhotovená v štyroch vyhotoveniach, z ktorých po ich podpísaní mandant obdrží tri vyhotovenia, mandatár jedno vyhotovenie. 

8.7
Zmluva bola zverejnená dňa   ..............................	

	 
V Trnave, dňa   ................................			V  ....................., dňa  ..............................			

Za mandanta:                                                           Za mandatára:

.................................................................	..................................................................	
Ing. Vladimír Butko	..... 	
primátor mesta	...